ઈ-ગર્વનન્સનો હવાલો સંભાળતાં આસિ. મ્યુનિ. કમિશનર રમ્ય ભટ્ટ વધુમાં કહે છે, કોર્પોરેશનની તમામ વોર્ડ તેમજ ઝોનલ ઓફિસો, અર્બન હેલ્થ સેન્ટર, પ્રાથમિક શાળાઓ, બિલ્ડિંગોને લિઝડ લાઈનથી સાંકળી લેવાઈ છે. ટ્રાફિક સર્વેલન્સ હેતુ વિભિન્ન જગ્યાએ કાર્યરત કરાયેલા સીસીટીવી કેમેરા પણ લિઝડ લાઈનથી સંકળાયેલા છે. તંત્ર દ્વારા લિઝડ લાઈન સેવા પૂરી પાડતા બીએસએનએલ જેવી સંસ્થાઓને ચાર્જ ચૂકવવામાં આવે છે પરંતુ હવે કોર્પોરેશન પોતાનું ફાઈબર ઓપ્ટિક નેટવર્ક ઊભું કરશે. જેના કારણે આ તમામ સેવા નાગરિકોને વધુ ઝડપી અને કાર્યક્ષમ રીતે મળી રહેશે.